English: Thank you to the Cabinet Secretary for his statement. If I may just return to an issue that was raised by Angela Burns, as to whether this £30 million that has been announced today is new money, I think that's very important. If it isn't new money to the health budget as a whole, can you tell us from where in your budget you have taken the £30 million? I would associate myself with the welcome that Angela Burns has given to this if they are new resources, but if they are recycled resources, we need to know where they have come from. I would draw your attention - . As you said yourself in your statement, of course, this extra money is very welcome, but it is very small compared to the total £9 billion budget. In fairness to the services, it may be asking them to do quite a lot with comparatively little. Returning to this portfolio after many years, I suppose I was a bit concerned to see your statement that the 'A Healthier Wales' programme promises to provide strong national leadership from the centre. Obviously, part of me welcomes that, but you have to ask where that's been for the last 18 years. I'm trying hard, Llywydd, not to be sceptical here, but I've heard a lot of this before, about excellent pilot projects that can, in this case, deliver better co-ordination between health and social care, but what we haven't seen is those rolling out. I very much hope that this is not the case and that I will be proved wrong. Of course, a candidate for the Welsh leadership position - and, you know, we all follow this very closely for very good reasons - recently said that change takes courage, and I'm sure that the Cabinet Secretary will agree with me that delivering change in the NHS is going to take considerable courage, and it will require him, I think, to face down some vested interests, possibly, and delivering that change may not be easy. Of course, his party has been in charge of the NHS and health and social care for 18 years. We've had programmes and legislation intending to deliver this outcome, and, as I've said, it hasn't happened. And I don't underestimate, in fairness, Cabinet Secretary, how difficult it is to make this happen, but I would like you to provide us with some reassurance that it is going to be different this time. And even if this is quite a long timescale, could you give us some indication this afternoon - and forgive me, new to my role as I am, if this is a matter that you've already dealt with in previous statements and previous debates - but what sort of timescale do you have in mind, not so much for the pilot projects, but for actually being in a position where you know which pilots have worked and you're ready to start rolling them out? Because, I think, historically in Wales, we really haven't been very good at that. We've been good at coming up with good ideas, but we haven't been very good at upscaling them. And in order to provide this Assembly with some reassurance about the process, I wonder if you would consider publishing the meeting notes of the advisory board, so that we can see for ourselves what challenge is being provided to the transformation programme. I understand you may not feel that that's appropriate, because there is a question, potentially, of confidentiality, and one wouldn't wish to stifle robust debate. I suppose an alternative to that, Presiding Officer, might be further regular statements from the Cabinet Secretary. Your statement also mentions simplifying planning and reporting for the NHS. Now, none of us would wish that to reduce accountability, but I think, neither would any of us wish people to be spending time on unnecessary paperwork. So, I welcome that commitment in the statement. But, I'm also interested to know what the time frame is for a new and simplified system. Can you elaborate on what you've already said to Angela Burns about how the effectiveness of the pilots will be assessed? This will obviously be difficult to do, because they'll be addressing different issues, different problems, as you've already highlighted. And can you also tell us: what plans do you have to ensure that the successful pilots are rolled out and, perhaps more difficultly, that the unsuccessful ones are abandoned and that this is done in good time? I don't wish to be sceptical, Cabinet Secretary. I wonder if you would consider, for example, publishing the evaluations of - once you've made a decision, if you publish the evaluations, both of the projects you decide to support and those you don't, so that we can see more clearly the direction of travel. I very much hope that this is a new dawn of leadership, and I remain to be convinced and look forward to pursuing this work over the next months and years.
Welsh: Diolch i Ysgrifennydd y Cabinet am ei ddatganiad. Os caf i ddychwelyd at fater a godwyd gan Angela Burns, o ran ai arian newydd yw'r £30 miliwn hwn a gyhoeddwyd heddiw, rwy'n credu bod hynny'n bwysig iawn. Os nad yw'n arian newydd i'r gyllideb iechyd yn ei chyfanrwydd, a allwch chi ddweud wrthym ni o ble yn eich cyllideb yr ydych chi wedi cymryd y £30 miliwn? Rwy'n ategu'r croeso a roddwyd gan Angela Burns at hyn os mai adnoddau newydd ydyn nhw, ond os mai adnoddau wedi'u hailgylchu ydyn nhw, mae angen inni wybod o ble y maen nhw wedi dod. Hoffwn dynnu eich sylw at - . Fel y gwnaethoch chi ddweud eich hun yn eich datganiad, wrth gwrs, mae'r arian ychwanegol hwn i'w groesawu'n fawr, ond mae'n fach iawn o'i gymharu â'r cyfanswm o £9 biliwn sydd yn y gyllideb. Er tegwch i'r gwasanaethau, efallai bod hyn yn gofyn iddyn nhw wneud cryn dipyn gyda chymharol ychydig. Wrth ddychwelyd at y portffolio hwn ar ôl blynyddoedd lawer, mae'n debyg fy mod i braidd yn bryderus i weld eich datganiad a bod y rhaglen 'Cymru Iachach' yn addo darparu arweiniad cenedlaethol cryf o'r canol. Yn amlwg, mae rhan ohonof yn croesawu hynny, ond mae'n rhaid ichi ofyn lle mae hynny wedi bod dros y 18 mlynedd diwethaf. Rwy'n ymdrechu'n galed, Llywydd, i beidio â bod yn amheus yma, ond rwyf wedi clywed llawer o hyn o'r blaen, am brosiectau treialu rhagorol a all, yn yr achos hwn, sicrhau gwell cydgysylltu rhwng iechyd a gofal cymdeithasol, ond yr hyn nad ydym ni wedi ei weld yw'r rhai hynny'n cael eu cyflwyno. Rwy'n mawr obeithio nad yw hyn yn wir yn yr achos hwn ac y byddaf yn cael fy mhrofi'n anghywir. Wrth gwrs, yn ddiweddar dywedodd ymgeisydd ar gyfer swydd arweinyddiaeth Cymru - a, wyddoch chi, rydym ni'n dilyn hyn yn agos iawn am resymau da iawn - bod angen dewrder i newid rhywbeth, ac rwy'n siŵr y bydd Ysgrifennydd y Cabinet yn cytuno â mi bod sicrhau newid yn y GIG yn mynd i gymryd cryn ddewrder, a bydd yn galw ar iddo, rwy'n credu, orchfygu rhai buddiannau breintiedig, o bosibl, ac mae'n bosibl na fydd cyflawni'r newid hwnnw yn hawdd. Wrth gwrs, mae ei blaid ef wedi bod yn gyfrifol am y GIG ac iechyd a gofal cymdeithasol ers 18 mlynedd. Rydym ni wedi bod â rhaglenni a deddfwriaeth sydd â'r bwriad o sicrhau'r canlyniad hwn, ac, fel yr wyf wedi dweud, nid yw wedi digwydd. A dydw i ddim yn bychanu, er tegwch, pa mor anodd ydyw i wneud i hyn ddigwydd, Ysgrifennydd y Cabinet, ond hoffwn ichi roi rhywfaint o sicrwydd inni y bydd hi'n wahanol y tro hwn. A hyd yn oed os yw hwn yn gyfnod eithaf hir, a allech chi roi rhyw awgrym inni y prynhawn yma - a maddeuwch imi, gan fy mod yn newydd i fy swyddogaeth, os yw hwn yn fater yr ydych chi eisoes wedi ymdrin ag ef mewn datganiadau blaenorol a dadleuon blaenorol - ond pa fath o amserlen sydd gennych chi mewn golwg, nid yn gymaint ar gyfer y prosiectau treialu, ond ar gyfer bod mewn sefyllfa lle'r ydych chi'n gwybod pa gynlluniau treialu sydd wedi gweithio a'ch bod chi'n barod i ddechrau eu cyflwyno? Oherwydd, rwy'n credu, yn hanesyddol yng Nghymru, nad ydym ni wedi bod yn dda iawn am wneud hynny. Rydym ni wedi bod yn dda am feddwl am syniadau da, ond dydym ni ddim wedi bod yn dda iawn am eu cyflwyno ar raddfa fwy. Ac er mwyn rhoi rhywfaint o sicrwydd i'r Cynulliad hwn ynghylch y broses, tybed a fyddech chi'n ystyried cyhoeddi nodiadau cyfarfod y bwrdd ymgynghorol, fel y gallwn ni weld drosom ein hunain pa her a roddir i'r rhaglen drawsnewid. Rwy'n deall efallai nad ydych chi'n teimlo bod hynny'n briodol, oherwydd mae cwestiwn, o bosibl, o ran cyfrinachedd, ac ni fyddwn yn dymuno mygu dadl gadarn. Dewis arall i hynny, am wn i, Llywydd, fyddai rhagor o ddatganiadau rheolaidd gan Ysgrifennydd y Cabinet, o bosibl. Mae eich datganiad hefyd yn sôn am symleiddio cynllunio ac adrodd ar gyfer y GIG. Nawr, ni fyddai unrhyw un ohonom ni'n dymuno i hynny leihau atebolrwydd, ond rwy'n credu na fyddai neb ohonom ni yn dymuno i bobl dreulio amser yn gwneud gwaith papur diangen ychwaith. Felly, croesawaf yr ymrwymiad hwnnw yn y datganiad. Ond mae gennyf ddiddordeb hefyd mewn gwybod beth yw'r amserlen ar gyfer system newydd a symlach. A allwch chi ymhelaethu ar yr hyn yr ydych chi eisoes wedi'i ddweud wrth Angela Burns ynglŷn â sut y bydd effeithiolrwydd y cynlluniau treialu yn cael eu hasesu? Yn amlwg, bydd hyn yn anodd ei wneud, oherwydd byddant yn ymdrin â gwahanol faterion, gwahanol broblemau, fel yr ydych chi eisoes wedi tynnu sylw atynt. A allwch chi hefyd ddweud wrthym ni: pa gynlluniau sydd gennych chi i sicrhau bod y cynlluniau treialu llwyddiannus yn cael eu cyflwyno ac, efallai yn fwy anodd, bod y rhai aflwyddiannus yn cael eu diddymu a bod hyn yn digwydd mewn da bryd? Dydw i ddim yn dymuno bod yn amheus, Ysgrifennydd y Cabinet. Tybed a wnewch chi ystyried, er enghraifft, cyhoeddi'r gwerthusiadau o - pan fyddwch chi wedi gwneud penderfyniad, os byddwch yn cyhoeddi'r gwerthusiadau, o'r prosiectau y byddwch chi'n penderfynu eu cefnogi a'r rhai hynny y byddwch chi'n penderfynu peidio â'u cefnogi, fel y gallwn ni weld yn fwy eglur i ble'r ydym ni'n mynd. Rwy'n mawr obeithio bod hyn yn dro ar fyd o ran arweinyddiaeth, ond nid wyf wedi fy argyhoeddi hyd yn hyn ac edrychaf ymlaen at fynd i'r afael â'r gwaith hwn dros y misoedd a'r blynyddoedd nesaf.